રાજકોટ, તા.૧૪ : આ કેસની વિગત એવા પ્રકારની છે કે ગઈ તા.૧૨-૫-૨૦૧૫ના રોજ પત્નિ અલ્પાબેન બીપીનભાઈ રાજા રહે. જૂનાગઢવાળાએ રૂ.૫૦,૦૦૦ની ખોરાકીની રકમ પતિ પિયુષભાઈ ભીખુભાઈ માધવાણી રહે. સાવરકુંડલાવાળા સામે જૂનાગઢની ફેમીલી કોર્ટમાં કેસ દાખલ કરેલો. પત્નિ તરફથી એવા ગંભીર આક્ષેપો કરેલા હતા કે મારા પતિ મને મેણા ટોણા મારતા, મારકૂટ કરતા, કરીયાવર બાબતે ત્રાસ આપતા, દુઃખ ત્રાસથી કંટાળીને મેં એસીડ પીધેલ, મારી સારવાર કરાવેલ ન હોય, મારે જીવનું જોખમ હોય, સમાધાનના પ્રયત્નો કરેલ ન હોય વગેરે પતિ સામે ગંભીર આક્ષેપો કરેલા. આ કેસ જૂનાગઢની કોર્ટમાં ચાલી જતા પત્નિએ કરેલા ગંભીર આક્ષેપો સાબિત ન થતા પત્નિની ભરણ પોષણની અરજી નામંજૂર કરતો હુકમ ફેમીલી કોર્ટે કરેલો.